open-index/open-wikipedia-markdown huggingface dataset:
Freejack

***Freejack*** er en amerikansk science fiction og actionthriller fra 1992 med Emilio Estévez i hovedrollen. Andre sentrale roller spilles av Mick Jagger, Rene Russo, Jonathan Banks og Anthony Hopkins. Regi er ved Geoff Murphy. Filmen handler om en racerbilsjåfør som, under en ulykke, forflyttes 18 år frem i tid. 

Filmen ble nominert til tre Saturn Awards i 1993. 

## Handling
Emilio Estévez spiller racebilføreren Alex Furlong, som under et Formel 1-løp i 1991 mister kontroll over bilen og tilsynelatende dør. I siste minutt blir han transportert frem i tid, til gatene i New York i 2009. Han er her en såkalt "freejack", en fremmed i et fremmed land som er preget av forurensning og kaos. Ganske raskt blir han jaktet på av en hensynsløs "bensamler" (Jagger) som  kan tjene millioner på å håve ham inn for den rike McCandless (Hopkins), som er syk og trenger en ny kropp. Alex møter også sin kone, som nå jobber for McCandless. Han må kjempe en voldsom kamp mot McCandless og hans politi for å forhindre ham i å ta bolig i sin kropp.

## I rollene
*Emilio Estévez: Alex Furlong
*Mick Jagger: Victor Vacendak
*Rene Russo: Julie Redlund
*Anthony Hopkins: Ian McCandless
*Jonathan Banks: Mark Michelette
*Amanda Plummer: Nonne

## Referanser


## Eksterne lenker
*
* Filmtrailer
Filip

**Filip** og **Philip** er mannsnavn med opprinnelse i det greske navnet *Phílippos*. Navnet er dannet av de greske ordene *phílos*, «venn», og *hippos*, «hest».

## Utbredelse
*Philip* var et vanlig navn i England fra 1200-tallet til slutten av 1900-tallet.

*Philip* var et populært navn i USA i hele 1800- og 1900-tallet og hadde en popularitetstopp med 0,4% i 1800-årene. Formen *Phillip* var populært fra 1880- til 2000-årene og hadde en popularitetstopp med 0,3% i 1949.

I Sverige har *Filip* vært et populært navn siden 1990-årene.

*Filip* har vært et populært navn på norske guttebarn fra 2010-tallet.

Navnet *Filip* har vært vanlig i Norge fra 1990-årene og hadde en popularitetstopp med 0,9 % i 2020. Navnet er dermed mest vanlig blant generasjon Alfa i Norge.

|}

## Kjente personer med navnet
Personene i listen er ordnet kronologisk etter fødselsår.
* Filip II av Makedonia (f. 382 f.Kr, d. 336 f.Kr.), konge av Makedonia og far til Aleksander den store
* Apostelen Filip, en av Jesu disipler
* Filip IV av Frankrike (1268–1314), konge av Frankrike
* Filip II av Spania (1527–1598), konge av Spania og Portugal
* Philip, hertug av Edinburgh (1921–2021), gift med dronningen av Storbritannia
* Philip Newth (f. 1939), britisk-norsk forfatter og illustratør
* Philip Pullman (f. 1946), britisk forfatter
* Filip Šovagović (f. 1966), kroatisk skuespiller
* Philip Seymour Hoffman (f. 1967), amerikansk skuespiller
* Felipe, fyrste av Asturias (f. 1968), spansk konge
* Filippo Inzaghi (f. 1973), italiensk fotballspiller
* Felipe Massa (f. 1981), brasiliansk Formel 1-fører
* Filip Rygg (f. 1983), norsk politiker

## Navnedag
*Filip* har navnedag i flere land, oftest 26. mai. Den norske navnedagen er .

## Referanser


## Eksterne lenker
*
Knarvik videregående skole

**Knarvik videregående skole** er en videregående skole i Knarvik i Alver kommune i Nordhordland, nær 29 km nord for Bergen sentrum. Skolen ble etablert i 2003 ved en sammenslåing av Lindås gymnas og Nordhordland yrkesskole.

De gamle byggende består, nå som avdeling Juvikstølen og avdeling Kvernhusmyrane. Et nytt tilbygg til avdeling Juvikstølen sto ferdig i 2009. Tilbudet teknikk og industriell produksjon flyttet dit. TIP-verkstedet på Kvernhusmyrane er siden benyttet av oppfølgingstjenesten tilbud, «Klassen med utvidet praksis».

Knarvik var en av Norges første skoler med dobbelkompetansetilbudet 4-årig Yrkes- og studiekompetanse. Tilbudet kombinerer fellesfag, programfag og læretid i bedrift og leder til både fagbrev og studiekompetanse. Skolen omtaler fortsatt løpene som  TAF - tekniske og allmenne fag, innen byggfag, elektrofag, helsefag og industriell produksjon.

Knarvik Vgs har etablert en elevaksjon som siden 2004 har gitt sine inntekter til Norwegian Humanitarian Enterprise (NHE) i Aserbajdsjan. Gjennom årene har mer enn en million kroner  blitt overlevert. Hvert år sender skolen to elever og en lærer for å besøke prosjektene skolen støtter.

Hordaland fylke har en utvekslingsavtale med skoler i Wales der elever fra hele Hordaland kan ta vg2 studiespesialisering i regi av Knarvik vgs. 

## Utdanningstilbud
Vedtatt utdanningstilbud for skoleåret 2023-2024:

Skolen har også det 4-årige tilbudet Yrkes- og studiekompetanse som kombinerer fellesfag, programfag og praksis i bedrift og leder til både fagbrev og studiekompetanse. Det gjelder automatiseringsfaget, betongfaget, CNC-maskineringsfaget, helsearbeiderfaget, industrimekanikerfaget, industrimontørfaget, industrirørleggerfaget, NDT-kontrollørfaget, produksjonselektronikerfaget, sveisefaget, tavlemontørfaget, tømrerfaget og verktøymakerfaget.

Skolen har tilbud om et skoleår i Wales på studiespesialisering Vg2.

Skolen tilbyr også arbeidslivtrening, hverdagslivstrening, yrkesfaglig grunnkompetanse og voksenopplæring.

Tilbudene Studiespesialisering med formgiving og Service og samferdsel ble avviklet høsten 2020.

## Referanser


## Eksterne lenker
* 
*
Pygaera timon

***Pygaera timon*** er en sommerfugl som tilhører familien tannspinnere (Notodontidae). denne brokete arten finnes ikke i Norge, men den forekommer i det sørlige Finland og i et lite område i Småland i Sverige.

## Utseende
En middelsstor (vingespenn 35 – 44&nbsp;mm), kraftig, brun spinner. Den brun-brokete fargen er ganske karakteristisk for denne arten. **Hodet** er middels stort, antennene er fjærformede hos begge kjønn, lengst og bredest hos hannen. **Kroppen** er kort og kraftig. **Brystet** er lyst brungrått med en timeglass-formet, sjokoladebrun tegning i midten. Bakkroppen er tett kledt med middels lange, brune hår. **Forvingen** er trekantet med buet ytterkant og markerte vingespisser. Den er brun med et bredt, en tanke mørkere tverrbånd (med uregelmessige kanter) i midten. Nær roten er det fire mørkebrune flekker som til sammen danner et siksak-tverrbånd. Ved fremkanten nær spissen er det to hvite flekker, mellom disse en mer eller mindre tydelig, brunoransje flekk. **Bakvingen** er brun med et smalt, lyst tverrbånd. Larven er lang og tynn, gråbrun, og ligner sterkt på en kvist. Den har en pukkel på det fjerde kroppsleddet og noen lyse børster langs kroppssidene som virker som et "skjørt" som visker ut larvens skygge og dermed gjør den mye vanskeligere å oppdage.

## Levevis
Larvene lever på osp (*Populus tremula*), og denne arten finnes nesten bare i eldre ospeskoger. De voksne spinnerne flyr om natten i mai – juni, og hannene kommer gjerne til lys. Trolig holder de seg mest oppe i kronene på ospetrærne. Etter paringen legger hunnen 150 – 200 egg i smågrupper på ospeblader. Larvene er svært godt kamuflerte når de sitter på ospekvister. En ganske uvanlig egenskap er at larven ser ut til å kunne forandre fargen på hemolymfen (blodet) sitt slik at den gir best mulig kamuflasje på ulike underlag – grønn når den sitter på et blad og mørk rødaktig når den sitter på en kvist. Når larven er utvokst i august, spinner den sammen to blader og lager en kokong av silke mellom disse, der den forvandler seg til en puppe. Kokongen faller ned på bakken med løvfellingen om høsten, og puppen overvintrer før den klekkes neste vår.

## Utbredelse
*Pygaera timon* er en sjelden, østlig art i Norden, men forekommer noenlunde vanlig i den sørlige delen av Finland. I Sverige finnes den bare i et lite område i det østlige Småland. Ellers forekommer den fra Tsjekkia og Polen østover gjennom Russland til Stillehavet i Øst-Sibir og det nordlige Kina.
## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pygaera_timon.html
## Eksterne lenker
*
Charles Fazzino

**Charles Fazzino** (født 1955) er en amerikansk 3D-popkunstner med finsk mor og italiensk far. Han begynte som gatemaler sammen med faren, men fikk raskt en interesse for 3D-kunst. Nå har han holdt på med det i 25 år (2008) og har utstilt i 600 gallerier i verden. Fazzino var elev ved Parsons School of Design og New York School of Visual Arts.

Detaljrikdommen i hvert enkelt bilde er enorm. Noen tar utgangspunktet i steder, som Las Vegas, hvor man finner igjen alle kjente landemerker fra byen.

Fazzino gjør en grundig undersøkelse på den historien han skal fortelle, enten det omhandler et sted eller en person. Han lager skisser som danner grunnlag for trykk. De lages i et begrenset opplag og hver detalj skjæres omhyggelig ut før den plasseres tilbake i bildet.

Før gjorde Fazzino alt arbeidet selv. Nå som han er blitt verdensledede innenfor sin sjanger, har han både sitt eget trykkeri og ansatte som skjærer ut alle detaljene. Hvert bilde - noen små og morsomme, andre imponerende store - er rammet inn i flere lag, noe som forsterker 3D-effekten.

Hans kunstverk finnes i de private samlingene til Rosie O'Donnell, Michael Eisner, Hillary Clinton, presidentene Bill Clinton og George Bush, Paul McCartney, Phil Collins, Roger Clemens, Michael Jordan, Julia Roberts og mange flere.

## Referanser


## Eksterne lenker
*
Thaumalea

**Thaumalea** er navn på slekter:
*Thaumalea (målermygg), en slekt av insektene mygg
*Thaumalea (zoologi) - en slekt av klassen Copepoda
Jens Werner Andersen

**Jens Werner Andersen** (født 17. mars 1976 i Drammen) er en norsk billedkunstner og multikunstner. 

Han er utdannet animatør fra Høgskolen i Volda. I etterkant av en utstilling i 2005 ble han saksøkt av NIKE fordi signaturen lignet deres logo. Forlik ble inngått og som følge av dette kan ikke Andersen lenger signere verkene sine med signaturen sin. Maleren Andersen har også dekorert Burberry-huset. Det er ett av de minste husene i Larvik sentrum og var tidligere Larviks offentlige toalett.  Dette var også hans hjem frem til 2010. 

## Utstillinger
* 2012  Galleri Bølgen, Larvik, separatutstilling, maleri.
* 2011  Galleri Storck, Oslo, separatutstilling, maleri.
* 2009	Sporet, Larvik, kollektivutstilling, grafikk.
* 2008	Det Gule Galleriet, Stavern, separatutstilling, maleri.
* 2007	Fritzøe Verk, Larvik, kollektivutstilling, maleri.
* 2006	Den Gamle Gymsal, Stavern, kollektivutstilling, trykk og maleri.
* 2005	Larvik Kunstforening, separatutstilling, maleri, trykk og installasjoner.
* 2005	Eget galleri, Larvik, separatutstilling, maleri.		
* 2004	Henie Onstad Kunstsenter, Bærum, installasjon. 
* 2004	Eget galleri, Larvik, separatutstilling, maleri (portrett).
* 2004	Eget galleri, Larvik, separatutstilling, grafikk. 
* 2003	Festivalutstiller, Stavern, separatutstilling, maleri.

## Animasjonsfilmer
* *[[Vagina Dentata (film)|Vagina Dentata]]* (Regi og animasjon. Produksjonsselskap: Agder  Folkehøgskule. 1999)
* *[[Delta (film)|Delta]]* (Co-regissør og co-storyboard. Produksjonsselskap: Høgskolen i Volda. 1998)
* *[[Bubble Trouble (film)|Bubble Trouble]]*' (Eksamensfilm. Regissør og animasjon. Produksjonsselskap: Høgskolen i Volda. 1999)

## Referanser


## Eksterne lenker
* Pecha Kucha vol 18, Oslo. Foredraget "Fra tagger til mønsterborger"
* Eksamensfilmen Bubble Trouble
* Artikkel i Daily Mail om Burberryhuset
Kristian Ørud

**Kristian Ørud** (1878–1946) var en norsk politiker (Bondepartiet). Han var ordfører i Østre Toten i perioden 1923–25 og stortingsmann fra Oppland fylke 1926–36. I hele 17 år, i tidsrommet 1921–1938, var han også fylkesformann for Oppland bondeparti.

Han vokste opp på garden Ørud, som faren hadde kjøpt i 1879. Kristian Ørud tok over eiendommen i 1904. Han hadde da gått to år på amtsskolen og tatt kurs ved landbrukshøgskolen på Ås. Ørud ble i 1906 gift med Amalie Stenberg (1885–1939) fra Vestre Toten.
 
Ørud ble valgt til første varamann i herredsstyret i 1910, og fra 1919 til 1931 var han fast møtende representant.

Etter endt politisk karriere ble han i 1939 utnevnt til bestyrer for Norges Banks avdeling på Gjøvik. Denne stillinga hadde han til 1945. Kristian Ørud var medlem av NS, og det ble etter krigen innleda etterforskning. Ørud døde imidlertid før saken var ferdig etterforska.

## Stortingskomiteer
* 1922-24: Varamedlem i Jernbanekomiteen – Møtte for Borch deler av 1923 og 1924.
* 1922-24: Varamedlem i Næringskomite nr. 2 – Møtte for Skurdal i deler av 1922 og 1923.
* 1925-27: Varamedlem i Jernbanekomiteen – Møtte for Borch deler av perioden.
* 1925-27: Varamedlem i Skog- og vassdragskomiteen – Møtte for Thune 16.04.-03.05.1926.
* 1928-30: Medlem i Post- og telegrafkomiteen. 
* 1931-33: Medlem i Militærkomiteen – Kom som forsterkning i 1931, ved behandling av Forsvarsordningen.
* 1931-33: Medlem i Post-, telegraf- og kystfartskomiteen.
* 1934-36: Sekretær i Militærkomiteen.

## Referanser


## Kilder
* Gjørvad, O. (red.): *Totens bygdebok II*, s. 44-45.
* NSDS politikerbiografi
* Opplandsarkivets avskrift av kommunevalgresultater

## Eksterne lenker
*
Cytoarkitektur

**Cytoarkitektur** er den cellemessige struktur i et vev/organ.

Innenfor biologi henspiller dette på hvordan cellene i et vev (biologi) er organisert, og innenfor neurovitenskap henspiller det konkret på hvordan soma til nevronene er organisert i hjernebarken. Innen neurovitenskap vil farvning av den grå materie vise cytoarkitekturen til de tett plasserte cellekroppene, i motsetning den hvite materie hvor man finner høy konsentrasjon av myelin og axoner.
Johannes Molzahn

**Johannes Molzahn** *(fullt navn: Johann(Johannes) Ernst Ludwig)* (født 21. mai 1892 i Duisburg, død 31. desember 1965 i München) var en tysk maler, grafiker og designer, som betraktes som sosial-engasjert ekspresjonist.

## Liv og virke
Han vokste opp fra ett års alder i Weimar, der han både var fotograflærling, og elev ved den storhertuglige tegneskolen (1904&ndash;1907). Deretter dro han til Berlin og fikk grunnleggende kunstundervisning i ett år. Han flyttet til Bern, Sveits 1908 og ble der til 1914.

I 1917 hadde han god kontakt med Herwarth Walden, og fikk stille ut i Galerie «Der Sturm». Arbeidene kan beskrives som futuristisk kubisme (Cubo-futurisme) med små figurer som forholder seg til omgivelser preget av geometriske figurfragmenter plassert slik at de ligner labyrinter. Dette gikk også igjen i tresnittene. I likhet med Willi Baumeister og Oskar Schlemmer (og til forskjell fra f.eks. Edvard Munch) lot han ikke årenettet i treet inngå som del av verket.

Han ble ikke formelt medlem av Bauhaus-gruppen, selv om hans grafikk var med i den tredje Bauhaus-mappen.

Fra 1923 var han lærer ved kunsthåndverkskolen i Magdeburg, og han ble professor ved kunstakademiet i Breslau fra 1928 til han ble avsatt av nazistene i 1933. Han var i mellomtiden bidragsyter til en utstilling i Brooklyn Museum, New York som skulle vise internasjonal moderne kunst. 6 av hans malerier, (beslag fra Breslau- og Essen-museene) samt Bauhausmappen ble stilt på entartete kunst-utstillingen i München i 1937. I alt 46 verker ble registrert som beslaglagt.

Året etter flyttet Molzahn til USA, hvor han underviste ved flere kunstskoler. Han reiste hjem til Tyskland igjen i 1959, og døde i Dresden.

Stilmessig har Molzahn skapt noe som ikke uten videre kan henføres under de vanligste retningene. Bildene kan beskrives både som ekspresjonistiske og kubistiske, med et sosialt engasjement i tillegg.

## Referanser


## Eksterne lenker
*
Gurvika

**Gurvika** er et feriested for funksjonshemmede og deres familier i Nevlunghavn i Larvik kommune i (Vestfold). 

Feriestedet ble etablert i 1968 på et 17 mål stort område rett mot sjøen. Stedet har 70 meter sandstrand lagt til rette for funksjonshemmede. Gurvika har totalt 22 hytter samt innendørs oppvarmet saltvannsbasseng på 12,5 x 8,5 meter, som holder 34 grader hele året. Bassenget har dessuten rullestolrampe. Feriestedet har også et bygg for grupper og et eget hus for sosialt samvær.    

Gurvika drives av en selveiende stiftelse. Dugnadsinnsats og støtte fra humanitære organisasjoner bidrar til driften av stedet. En gang hver sommer avholdes *Gurvikadagen* til inntekt for institusjonen.  

Gurvika er organisert som en stiftelse, som består av et representantskap og venneforening. Gurvika støttes av ulike frivillige organisasjoner. Den daglige driften blir ivaretatt av et eget styre. 

Førsteledd i navnet Gurvika, *gur*, kommer trolig av gammelnorsk *gor*, som betyr søle, gørr.

## Referanser
Rhakotis

**Rhakotis**, eller Râ-Kedet, var det opprinnelige navnet på byen Alexandria ved den nordlige kysten av Egypt, før den ble døpt om og grunnlagt som en ny by av Aleksander den store. Nye funn viser derimot at Alexander ikke var grunnlegger av Alexandria, men derimot en renovatør. Byen kan, ifølge arkeologer, ha eksistert i to årtusener før den ble erobret. Alexandria ble planlagt og konstruert av Dinokrates, en erfaren gresk arkitekt og byplanlegger fra Rodos, som utviklet den nye byen etter den hellenistiske arkitektturstilen, en stil som var populær i den greske verden på denne tiden. Den nye infrastrukturen var så stor at byen absorberte den gamle fiskerlandsbyen *Rhakotis*. Denne gamle bosettelsen er fortsatt grunnmur for byens sentrum, og kalles Kom-El-Dikka.

Omfattende maritime, arkeologiske undersøkelser i havnebassenget utenfor Alexandria, som startet i 1994, har avslørt mange detaljer om Rhakotis før Alexander satte sine føtter i Egypt.
Henrik Lund

:*For den grønlandske prest, poet og kunstner, se [[Henning Jakob Henrik Lund]]*

**Henrik Louis Lund** (født 8. september 1879 i Bergen, død 23. desember 1935 i Oslo) var en norsk maler, kjent for sin portrettkunst i impresjonistisk stil.

Etter en tid som sjømann ble han elev av Harriet Backer (1899) der han ble kjent med Nikolai Astrup og Anders Svarstad. Lund debuterte 1899 og studerte videre hos Johan Nordhagen (1903). Lund reiste meget, først bosatt i København (1904–09) der han slo igjennom med flere utstillinger. Som statsstipendiat bodde han i Paris (i 1905 og 1920-21), og han stilte ut i Berlin (1908). I USA hadde han en rekke opphold, som kommissær (1912), som utstiller (1915, da han også malte Theodore Roosevelt, Thomas Edison og Charles W. Eliot). Hans søster, komponisten og pianisten Signe Lund (1868–1950) bodde i New York i årene 1902-18. Henrik Lund turnerte i Europa med Olaf Bull med portrettering av Eleonora Duse, H. G. Wells og Benito Mussolini 
(1923).

Den han oftest portretterte, var kanskje vennen Knut Hamsun.

Han tegnet for Hans Jægers anarkistiske tidsskrift Korsaren (1907–).
Lund hadde som valgspråk «Ingen dag uten en hyggelig aften».  

Han ga navn til dampskipet «D/S Henrik Lund», som var anskaffet av Bergensrederiet Willy Gilbert (1916), og ble senket av tyske ubåter utenfor Cape Hatteras, USA (1918).
## Referanser


## Eksterne lenker
*
Verdipapirfond

**Et verdipapirfond** er en kollektiv investering der mange andelseiere går sammen om å plassere sine midler i verdipapirmarkedet. Verdipapirfondet er en egen juridisk enhet som eies av andelseierne, og midlene i fondet forvaltes av et forvaltningsselskap med konsesjon fra myndighetene.

## Ulike verdipapirfond
*Verdipapirfondenes forening* klassifiserer inndelingen av verdipapirfond i fire hovedtyper, og en rekke undergrupper. Poenget med inndelingen er at det skal bli oversiktlig og lett å sammenligne avkastning, risiko og kostnader mellom reelt sammenlignbare fond. Verdipapirfond er en lovbeskyttet betegnelse, men den generiske betegnelsen fond er det ikke. Aksjefond, obligasjonsfond, pengemarkedsfond og kombinasjonsfond er alle sammen verdipapirfond. 

## Lovregulering
*Verdipapirfondloven* regulerer verdipapirfondenes og forvaltningsselskapenes organisering og handlefrihet. Reguleringen av verdipapirfond skal sikre at andelseiernes interesser blir ivaretatt. 

Reguleringen av verdipapirfond skal blant annet sikre andelseiere
* Informasjon om historisk avkastning, risiko og kostnader
* Spredning og begrensning av risiko

For spareprodukter uten regulering må andelseieren selv ta ansvar for sine interesser.
Syndikerte eiendomsfond, private equity-fond, de fleste hedgefond og såkalte strukturerte produkter er ikke verdipapirfond, og heller ikke underlagt samme regulering.

## Tilsyn
Finanstilsynet har ansvar for å kontrollere at forvaltningsselskapene driver sin virksomhet i henhold til loven og forskriftene. Finanstilsynet skal godkjenne alle verdipapirfond registrert i Norge. En viktig del av tilsynets arbeid er stedlige inspeksjoner hos selskapene, hvor blant annet rutiner, systemer og praksis kontrolleres. Tilsynet kontrollerer også at de ansvarlige i selskapene har den nødvendige kompetansen som kreves.

## Bransjenormer
Medlemmene av Verdipapirfondenes forening har utarbeidet flere bransjenormer som regulerer flere virksomhetsområder, blant annet informasjon og markedsføring.

## Forvaltningsselskap for verdipapirfond
I juni 2020 var det 28 norske forvaltningsselskap for verdipapirfond med konsesjon fra Finanstilsynet, hvorav én filial av utenlandsk foretak:

## Referanser


## Se også
* Verdipapirsentralen
* Globalt indeksfond

## Eksterne lenker
* Altomfond.no
* Verdipapirfondenes forening
* Kredittilsynet
* Verdipapirfondloven
* Regulering av verdipapirfond
Pengemarkedsfond

**Pengemarkedsfond** er en type verdipapirfond hvor andelseiernes kapital investeres i kortsiktige rentepapirer, slike som med en fellesbetegnelse kalles pengemarkedsinstrumenter.

Den norske fondbransjens egen klassifiseringsstandard (forvaltes av Verdipapirfondenes forening) tilsier at et pengemarkedsfond ikke kan investere i rentepapirer med en bindingstid over 1 år. Rentefond som investerer i rentepapirer med bindingstid over 1 år kalles obligasjonsfond.

Pengemarkedsfondene er inndelt i grupper basert på to kriterier:

# Løpetid (tid til forfall) på rentepapirene i fondet. Formelt bestemmes dette av rentefølsomheten til fondets referanseindeks.
# Hvor stor kredittrisiko fondet har adgang til å ta.

Det finnes følgende grupper av pengemarkedsfond:

* Korte pengemarkedsfond med lav kredittrisiko: Fond som investerer i svært korte rentepapirer (med mindre enn 3 måneder til forfall). I tillegg tar disse fondene liten kredittrisiko, noe som betyr at de investerer i rentepapirer utstedt av det offentlige (stat, kommune, statsforetak) og banker.
* Øvrige korte pengemarkedsfond: Også disse fondene investerer i svært korte rentepapirer (mindre enn 3 måneder til forfall). Men de kan investere i slike rentepapirer utstedt av private foretak som industriselskaper og lignende.
* Lange pengemarkedsfond med lav kredittrisiko: Fond som investerer i rentepapirer med løpetid på opptil ett år. I tillegg tar disse fondene liten kredittrisiko, noe som betyr at de investerer i rentepapirer utstedt av det offentlige (stat, kommune, statsforetak) og banker.
* Øvrige lange pengemarkedsfond: Også disse fondene investerer i rentepapirer med løpetid på opp til ett år. Men de kan investere i slike rentepapirer utstedt av private foretak som industriselskaper og lignende.
* Internasjonale pengemarkedsfond: Fond som investerer i pengemarkedsinstrumenter i utenlandsk valuta, eller en kombinasjon av pengemarkedsinstrumenter i norsk og utenlandsk valuta.

## Risiko og avkastning i pengemarkedsfond
Pengemarkedsfond har lavest risiko av alle typer verdipapirfond, og lavest forventet avkastning.  Verdien av andelene kan variere, men mindre enn i andre fondstyper. Et pengemarkedsfond kan forventes å gi litt høyere avkastning enn innskudd på høyrentekonto i bank.

Pengemarkedsfond er utsatt for ulike typer risiko:

* Renterisiko
* Kredittrisiko
* Likviditetsrisiko
* Forvalterrisiko

## Referanser


## Eksterne lenker
* Altomfond.no
* Verdipapirfondenes forening
Afrikanske eventyr

**Afrikanske [[eventyr]]** har en muntlig fortellertradisjon akkurat som de norske. De ble fortalt rundt kveldbålet etter en lang arbeidsdag og var dagens høydepunkt for mange, spesielt for barna.

## Dyreeventyr
I afrikansk fortellertradisjon er det dyreeventyr som dominerer, men de har også mange under- og skjemteevnetyr. Undereventyrene har ofte en pedagogisk undertone fordi eventyret skal være til hjelp for lytteren/leseren i vanskeligheter senere i livet. Skjemteeventyrene gjør narr av menneskelig dårskap og/eller svakheter akkurat som i norske skjemteeventyr.

## Indianereventyr
Afrikanske eventyr går under sjangeren indianereventyr sammen med kinesiske og arabiske eventyr. Disse eventyrene har en firetallslov i stedet for vår tretallslov. Disse eventyrene har heller ingen lov om bakvekt.
Danny Elfman

**Daniel Robert Elfman** (født 1953) er en amerikansk komponist og musiker, mest kjent for sitt bidrag innen filmmusikk som har gitt ham tre Oscar-nominasjoner. Elfmans filmmusikk utgjør en viktig del av Tim Burtons mange filmer, deriblant *[[Big Fish]]*, *[[Corpse Bride]]*, *[[Et førjulsmareritt]]*, *[[Edward Saksehånd]]* og *[[Charlie og sjokoladefabrikken (2005)|Charlie og sjokoladefabrikken]]*. Han har også komponert musikken til en rekke andre filmer, blant annet *[[Mission Impossible]]* og *[[Men in Black]]*, samt kjenningsmelodien til animasjonsserien The Simpsons.

## Filmografi
* *[[Pee-wee's Big Adventure]]* (1985)
* *[[Beetlejuice]]* (1988)
* *[[Batman (1989)|Batman]]* (1989)
* *[[Edward Saksehånd]]* (1990)
* *[[Batman Returns]]* (1992)
* *[[Et førjulsmareritt]]* (1993)
* *[[Mars Attacks!]]* (1996)
* *[[Sleepy Hollow]]* (1999)
* *[[Planet of the Apes]]* (2001)
* *[[Big Fish]]* (2003)
* *[[Charlie og sjokoladefabrikken (2005)|Charlie og sjokoladefabrikken]]*
* *[[Corpse Bride]]* (2005)
* *[[Silver Linings Playbook – Kjærlighetens galskap]]* (2012)

### Andre filmer
* *[[Forbidden Zone]]* (Richard Elfman, 1980)
* *[[Weird Science]]* (John Hughes, 1985)
* *[[Back to School]]*, (Alan Metter, 1986)
* *[[Wisdom]]* (Emilio Estévez, Robert Wise, 1986)
* *[[Big Top Pee-wee]]* (Randal Kleiser, 1988)
* *[[Midnight Run]]* (Martin Brest, 1988)
* *[[Scrooged]]* (Richard Donner, 1988)
* *[[Darkman]]* (Sam Raimi, 1990)
* *[[Dick Tracy]]* (Warren Beatty, 1980)
* *[[Nightbreed]]* (Clive Barker, 1990)
* *[[Army of Darkness]]* (Sam Raimi, 1993) (theme)
* *[[Sommersby]]* (Jon Amiel, 1993)
* *[[Silkesvarten]]* (Caroline Thompson, 1994)
* *[[Dolores Claiborne (film)|Dolores Claiborne]]* (Taylor Hackford, 1995)
* *[[Dead Presidents]]* (Hughes Brothers, 1995)
* *[[To Die For]]* (Gus Van Sant, 1995)
* *[[The Frighteners]]* (Peter Jackson, 1996)
* *[[Freeway]]* (Matthew Bright, 1996)
* ** (Brian De Palma, 1996)
* *[[Den enestående Will Hunting]]* (Gus Van Sant, 1997)
* *[[Men in Black]]* (Barry Sonnenfeld, 1997)
* *[[A Simple Plan]]* (Sam Raimi, 1998)
* *[[Instinct]]* (Jon Turteltaub, 1999)
* *[[Proof of Life]]* (Taylor Hackford, 1999)
* *[[The Family Man]]* (Brett Ratner, 2000)
* *[[Chicago (film)|Chicago]]* (Rob Marshall, 2002) (The instrumental pieces "After Midnight" and "Roxie's Suite")
* *[[Men in Black II]]* (Barry Sonnenfeld, 2002)
* *[[Spider-Man (film)|Spider-Man]]* (Sam Raimi, 2002)
* *[[Red Dragon]]* (Brett Ratner, 2002)
* *[[Hulk (film)|Hulk]]* (Ang Lee, 2003)
* *[[Spider-Man 2]]* (Sam Raimi, 2004)
* *[[Deep Sea 3D]]* (Howard Hall, 2006)
* *[[Nacho Libre]]* (Jared Hess, 2006) (Ramses Suite)
* *[[Charlottes tryllevev (2006)|Charlottes tryllevev]]* (Gary Winick, 2006)
* *[[Familien Robinson]]* (Steve Anderson, 2007)
* *[[The Kingdom]]* (Peter Berg, 2007)
* *[[Wanted (film)|Wanted]]* 2008

## Referanser


## Eksterne lenker
* 
* 
* 
* 
* Danny Elfman's Music For A Darkened People
* SoundtrackNet entry for Danny Elfman
Pensum

**Pensum** av latin *pendere* (veie, avveie) er i norsk språkbruk benevnelse på de tilmålte stykker lærestoff i form av kapitler eller bøker som skal være lest eller gjennomgått som bakgrunn for å gå opp til en prøve, tentamen eller eksamen, alternativt gått gjennom i løpet av en gitt periode.

Det skilles ofte mellom statarisk og kursorisk pensum. Statarisk (fra *stare*; stå, faststående) er obligatorisk stoff som kandidatene bør fordype seg i og beherske godt. Det kursoriske (fra *cursor*; løper) er materiale som man kan lese raskt og mindre nøye.
Elopak

**Elopak** er et norsk firma som produserer kartongemballasje for distribusjon av væsker, slik som melk, saft og juice. Firmaet ble grunnlagt i 1957 av papiringeniør Christian August Johansen og investor  Johan H. Andresen som europeisk lisenstaker av Pure-Pak.  

Pure-Pak var en vokset kartong for flytende produkter, opprinnelig utviklet i 1915 da amerikanske John Wormer tok patent på en melkekartong dyppet i oppvarmet parafinvoks som kunne sendes flatpakket til meierier for bretting, fylling og forsegling. Patentet ble kjøpt av American Paper Company i 1928, men de slet med å utvikle maskiner for produksjon og solgte rettighetene til maskinprodusenten Ex-Cell-O Corporation. I 1937 startet de produksjon av kartonger i Ohio, med 42 millioner produsert første år. Etter at innebygd tut ble lansert, ble produktet internasjonalt kjent, og i 1957 sikret investor Johan H. Andresen og papiringeniør Christian August Johansen europeisk lisens på produksjon av kartongen. Johansen og Andresen fikk bygget en fabrikk for Pure-Pak melkekartonger på Spikkestad i 1957, uten en eneste ordre. Elopak har utviklet seg til en stor leverandør av emballasjekartong for flytende ferdigprodukter i Europa. 

Andresen kjøpte senere ut Johansen og firmaet var lenge eid av investeringsselskapet Ferd AS. I 2021 ble det børsnotert, Ferd er fortsatt største eier.

## Referanser


## Eksterne lenker
* 
*
Planet Mu

**Planet Mu** er et plateselskap som gir ut elektronisk musikk, startet i 1995 som et underselskap av Virgin Records av Mike Paradinas. Selskapet ble startet for å gi ut Mike Paradinas' egen musikk, under artistnavnet µ-Ziq, og for om mulig senere også utgi andres musikk.

I 1997 ble *Mealtime*, en samling med diverse artister som bl.a. Jega og AFX utgitt på Planet Mu/Hut Recordings.
I 1998 ble Planet Mu skilt ut fra Virgin og ble et uavhengig plateselskap.
Planet Mus første utgivelse som uavhengig var Jegas *Type Xero* EP.

Planet Mu har flere høyprofilerte artister i stallen, blant annet Jega, Venetian Snares, Datach'i, Leafcutter John, Joseph Nothing, Frog Pocket, Shitmat, Luke Vibert, og Hrvatski.

## Referanser


## Offisiell side
*Planet Mu
Fundamentalteologi

**Fundamentalteologi** er en disiplin i katolsk teologi, både som forskningsdisiplin og som kirkelære. Fundamentalteologiens spørsmålsstillinger behandles også i den evangeliske (protestantiske) teologi, men som regel under deldisiplinene «prolegomena» til dogmatikken eller apologetikk.
Palesuppe

**Palesuppe** er en tradisjonell bergensk fiskesuppe, kokt på pale (småsei).
## Eksterne lenker
* En oppskrift på palesuppe
Kombinasjonsfond

**Et kombinasjonsfond** er et verdipapirfond hvor andelseiernes midler investerer i både rentebærende verdipapirer og aksjer.

For eksempel kan det være et fond som investerer 50 prosent av forvaltningskapitalen i aksjer og 50 prosent i rentebærende papirer. Fordelingen mellom aksjer og renter vil variere mellom ulike kombinasjonsfond, og kan også variere over tid i samme kombinasjonsfond.

I henhold til den norske fondbransjens egen klassifiseringsstandard (forvaltes av Verdipapirfondenes forening) er kombinasjonsfondene inndelt i ulike grupper avhengig av hvilket investeringsunivers fondene skal plassere sine midler innenfor. Dette for å gjøre det enklere å vurdere reelt sammenlignbare fond opp mot hverandre.

Kombinasjonsfondene inndeles i følgende grupper:

* Norske kombinasjonsfond: Kombinasjonsfond som normalt skal plassere minst 80% av forvaltningskapitalen i  det norske verdipapirmarkedet.
* Internasjonale kombinasjonsfond: Kombinasjonsfond som har et internasjonalt mandat og som ikke kan klassifiseres under norske kombinasjonsfond
* Livssyklusfond: En variant av kombifond hvor andelen aksjer er høy i en tidlig fase av fondets syklus, men der obligasjoner og pengemarkedsinstrumenter utgjør en stadig større andel av fondets portefølje, etter hvert som fondet går over i en fase der forvaltningsselskapet antar at andelseierne ønsker å innløse sine andeler. Overgangen fra høy aksjeandel til høy andel rentebærende verdipapirer innebærer at andelseiernes kursrisiko (variasjon i verdien av fondsandelen) reduseres etter hvert som innløsningstidspunktet nærmer seg.
* Andre kombinasjonsfond: Kombinasjonsfond som ikke kan klassifiseres i noen av gruppene over slik som f.eks. bransjeeksponerte kombinasjonsfond.

## Risiko og avkastning i kombinasjonsfond
Avkastning og risiko i kombinasjonsfond vil avhenge av fordelingen av rentepapirer og aksjer i fondets portefølje. Jo større aksjeandel i porteføljen, desto høyere forventet avkastning – og risiko.

Kombinasjonsfond er utsatt for ulike typer risiko:

* Renterisiko
* Kredittrisiko
* Markedsrisiko
* Bransjerisiko
* Selskapsrisiko
* Likviditetsrisiko
* Forvalterrisiko
* Valutarisiko

## Referanser


## Eksterne lenker
* Altomfond.no
* Verdipapirfondenes forening
Bokbussen i Vestfold

**[[Bokbuss]]en i Vestfold** var eid og drevet av Vestfold fylkesbibliotek. Tjenesten ble opprettet i 1948 for å nå brukere i alle deler av fylket. Bussen hadde i alt 57 stopp i Vestfold. Bussen romma cirka 4500 bøker, lydbøker, video/DVD, tidsskrifter og tegneserier. Den ble nedlagt 1. januar 2010.

I 1991 ble det inngått avtale om at driftsutgiftene skulle fordeles 50–50 mellom kommunene og fylket, men senere var fordelingsnøkkelen 25–75. Totale driftsutgifter var i 2008 på 1,9 millioner kroner. Av dette dekte kommunene samlet 420&nbsp;000 kroner. Sandefjord, Horten, Svelvik, Stokke og Larvik sa først opp sine avtaler.

## Eksterne lenker
* Norsk bibliotekforening: Bokbussen i Vestfold er nedlagt
Ferd (firma)

**Ferd AS** er et norsk familieeid investeringsselskap som eies av Johan H. Andresen og hans to døtre Katharina og Alexandra, henholdsvis femte og sjette generasjon Andresen. 

Ferds virksomhet omfatter aktivt eierskap og selskapsutvikling i private og børsnoterte selskaper, finansielle investeringer, eiendomsutvikling, eksterne forvaltere, impact-investeringer og sosialt entreprenørskap.

## Historie
I 1849 kjøpte den første Johan H. Andresen J. L. Tiedemanns Tobaksfabrik, og firmaet har siden den gang vært i familiens eie. Helt fra starten har familien vært engasjert i ulike typer industriell og finansiell virksomhet.

I 1998 opphørte selskapets operative engasjement innen tobakk, da tobakksvirksomheten ble solgt til Skandinavisk Tobakskompagni. 

## Dagens selskap
Det nåværende Ferd AS oppstod i 2001, da selskapene Tiedemanns-Joh. H. Andresen DA og Hartog & Co AS ble fusjonert og skiftet navn til Ferd AS. Konsernet har siden 2004 hatt et uavhengig styre der medlemmene er eksterne, fra 2012 med Johan H. Andresen som styreleder. Morten Borge er konsernsjef.

I 2007 overførte Johan H. Andresen 42 % av verdiene i Ferd til hver av sine døtre.

## Referanser


## Eksterne lenker
* 
*
Joseph Nothing

**Joseph Nothing** er artistnavnet til **Tatsuya Yoshida**, en japansk musiker innen sjangeren elektronisk musikk. Han har blant annet gitt ut musikk for plateselskapene Planet Mu og ROMZ. Han er bror av artisten Com.a, som han ofte samarbeider med.

Hans stil kan beskrives som en blanding av IDM, pop, funk og tradisjonell japansk musikk.

## Diskografi
* 2001 *$ Vol. 4* (7")
* 2001 *Dummy Variations*
* 2001 *Just One Fix/ Spanking* (Ed Gain Mix) / Love/Hate Co. (7")
* 2002 *Dreamland Idle Orchestra*
* 2002 *Dummy Variations*
* 2003 *Deadland After Dreamland*
* 2003 *The Empire's Last Stand* (7")
* 2007 *Shambhala Number One*
* 2010 *Shambhala Number Two & Three*

## Referanser


## Eksterne lenker
* Nettside hos ''Discogs''
Frog Pocket

**Frog Pocket** er artistnavnet til **John Charles Wilson**, en skotsk elektronisk musiker fra Ayr, for tiden knyttet til Mike Paradinas' plateselskap Planet Mu.

Han startet sitt eget plateselskap, *Mouthmoth* i 1999, og har senere samarbeidet med Benbecula Records om utgivelser.

Hans liveopptredener er ofte meget energiske, og inkluderer ofte fele, gitar og vokal med beats i bakgrunnen.

## Diskografi
* 1999 *You're The One For Me* 
* 2000 *Illustrated By Carol Meldrum* 
* 2000 *My Favourite* 
* 2003 *Fir Faas / Eyewarm*
* 2003 *Moon Mountain of The Fords* 
* 2005 *Gonglot* 
* 2007 *Come On Primates Show Your Teeth!*
* 2012 *Frog and the Volcano!*

## Referanser
Jega

**Jega** er artistnavnet til elektronisk musikk-artisten **Dylan Nathan** fra Manchester. Han har flere utgivelser på blant annet Skam, Planet Mu og Matador.

Nathan studerte arkitektur med Planet Mus Mike Paradinas og Richard D James, og musikken hans sammenlignes ofte med deres musikk.
Hans musikk kan variere fra drill and bass til mer melodiøs elektronika.

## Diskografi
* 1996 *Phlax * 
* 1997 *Card Hore* 
* 1998 *Type Xer0*
* 1999 *Unity Gain / Hard Love* 
* 1999 *Slut Smalls*
* 1998 *Spectrum* 
* 2000 *Geometry* 
* 2006 *Variance *

## Referanser


## Eksterne lenker
* 
* 
*
Clostera anastomosis

***Clostera anastomosis*** er en sommerfugl som tilhører familien tannspinnere (Notodontidae). Den er hittil ikke funnet i Norge, men det finnes noen funn fra Sverige ganske nær norskegrensen. Den skiller seg fra de andre nordiske medlemmene i slekten stjertspinnere *([[Clostera]])* på at forvingespissen har samme farge som resten av vingen.
## Utseende
En middelsstor (vingespenn 31 – 44&nbsp;mm), forholdsvis slank, gråbrun spinner med temmelig store vinger. **Hodet** er forholdsvis stort, labialpalpene stikker noe fram foran hodet, sett ovenfra. Antennene er smalt fjærformede hos begge kjønn, bredest hos hannen, litt over en tredjedel så lange som forvingen. **Brystet** er lyst gråbrunt, hos hannen med en stor, sjokoladebrun flekk i midetn. **Bakkroppen** er tett kledt med korte, brune hår og ender bakerst i en dusk av lange hår som hos hannen er todelt. **Forvingen** er varundet trekantet, gråbrun, av og til litt gul- eller rødaktig. Den har tre lysere tverrstriper som noen ganger er litt utydelige, og nær midten en rund, litt mørkere flekk som er delt i to av en lys stripe. Forvingespissen har samme farge som resten av vingen. **Bakvingen** er ensfarget brun.
Larven er lang og tynn, med spredte, ganske lange, grålige hår. Den er gulgrå på buken og sidene, svart på ryggen med en gul stripe mellom de to fargene. Oppe på siden av hvert kroppslegg sitter det en rød vorte med 2-3 børster ytterst, disse er størst på de to første leddene.

## Levevis
Larven lever på busker og trær i pilefamilien (Salicaceae), oftest på osp men også på svartvier (*Salix nigricans*) og istervier (*Salix pentandra*), trolig også på andre vier-arter. De voksne sommerfuglene flyr om natten i juli. Hannene, men ikke hunnene, kommer gjerne til lys. Hunnene er svært fruktbar og kan legge opptil 800 egg på undersiden av vertsplantenes blader, fortrinnsvis på busker og småtrær som står på varme, solåpne steder. Et særtrekk ved denne arten er at den overvintrer som larve – alle andre europeiske tannspinnere overvintrer som pupper. Larven fullfører sin utvikling neste vår, spinner seg inn i en kokong og forvandler seg til en puppe som klekkes etter 10 – 14 dager. Interessant nok påvirker temperaturen under puppetiden sommerfuglens farge. Om det har vært varmt og tørt blir de voksne sommerfuglene forholdsvis lyse, mens kjølig og fuktig vær gir mørke sommerfugler.

## Utbredelse
Denne arten forekommer i Sør- og Mellom-Europa, videre østover gjennom Russland like til Korea, Kina og Japan. I Norden finnes den i de sørlige delene av Sverige og Finland. Den fantes før på Bornholm i Danmark men ser ut til å være utdødd der.

## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/clostera_anastomosis.html

## Eksterne lenker
*
The Skatalites

**The Skatalites** er et band fra Jamaica som spilte en stor rolle i å gjøre ska populært. Bestående av noen av de beste musikerne i Jamaica, spilte de i utgangspunktet mellom 1963 og 1965, men de spilte i ettertid inn mange av deres mest kjente sanger, inkludert «Guns of Navarone» samt å spille på plater av Prince Buster og mange andre artister fra Jamaica. De ble gjenforent i 1986 og har spilt sammen siden.

I 1964 var medlemmene Tommy McCook (døde i 1998), Rolando Alphonso (døde 1998), Lloyd Brevett, Lloyd Knibb, Lester Sterling, Don Drummond (døde i 1969), Jah Jerry Haynes (døde i 2007), Jackie Mittoo (døde i 1990), Johnny Moore, OD, Jackie Opel (døde i 1970), og Doreen Shaffer. I 2003 besto bandet av Lloyd Brevett, Lloyd Knibb, Doreen Shaffer, Lester Sterling, Cedric Brooks, Vin Gordon, Devon James, Ken Stewart og Kevin Batchelor.

## Diskografi
* Ska Authentic (Studio One, 1967)
* Ska Authentic, Vol. 2 (Studio One, 1967)
* African Roots (United Artists, 1978)
* Scattered Lights (Alligator, 1984)
* Return of the Big Guns (Island, 1984)
* With Sly & Robbie & Taxi Gang (Vista, 1984)
* Stretching Out live (ROIR, 1987) 
* Hog in a Cocoa (Culture Press, 1993)
* I'm in the Mood for Ska (Trojan, 1993)
* Ska Voovee (Shanachie, 1993)
* Hi-Bop Ska (Shanachie, 1994)
* In the Mood for Ska (Trojan, 1995)
* Greetings from Skamania (Shanachie, 1996)
* The Skatalite! (Jet Set, 1997) 
* Foundation Ska (Heartbeat / Pgd, 1997)
* Ball of Fire (album) (Island, 1998)
* Nucleus of Ska (Music Club, 2001)
* Herb Dub, Collie Dub (Motion, 2001)
* Ska Splash (Moonska, 2002)
* Lucky Seven (album) (2002)
* From Paris With Love (World Village, 2002)
* Celebration (album) (Studio One, 2002)
* Ska-ta-shot (2002)
* In Orbit vol.1 – Live from Argentina (2005)
* On the Right Track (AIM, 2007)
  
## Eksterne lenker
* 
* 
*
Salah Salim Ali

**Salah Salim Ali** (født 1. mars 1958) er en irakisk forfatter. Han har en bachelorgrad fra  Universitetet i Mosul i 1976 og mastergrad fra Bath University i 1982. Siden da har han forsket på oversettelse og kontrastiv lingvistikk mellom engelsk og arabisk.

Han hadde en lederstilling og underviste ved universitetet i Mosul. Under Saddam Husseins regime tilbrakte han et år i fengsel, anklaget for spionasje. Etter Saddam Husseins fall arbeidet han som tolk i Irak og fikk mange trusler. Hans datter ble kidnappet og han måtte betale 70&nbsp;000 dollar i løsepenger for henne, noe som satte ham i stor gjeld. 

I 2006 kom han til Kristiansand som fribyforfatter. Han ble knyttet til Stiftelsen Arkivet og har skrevet flere artikler og deltatt på internasjonale konferanser i Slovenia, Storbritannia og Tyskland mens han har vært i Norge. 

## Bibliografi
* *Arabic Reference to Plato’s Lost Atlantis*, Islamic Quarterly, Vol. 43: 4 (1999), pp. 259–78
* ''Connotation and Cross-cultural Semantics'' – Artikkel i Translation Journal 2006
* Diacronics Lingusitics
* *Hvem drepte albatrossen* – Synspunkt-artikkel i «Fædrelandsvennen idag», 3. mars 2008, side 2
* Publiserte artikler av Salah Salim Ali

## Kilder
* Svein Harald Moe: *Aktiv fribyforfatter fra Irak*. Artikkel i «Fædrelandsvennen idag», 3. mars 2008, side 6
* Kristiansands fribyforfatter hos Kristiansand folkebibliotek
Even Fodstad

**Even Fodstad** (født 25. desember 1872 på Fostad i Østre Toten, død 25. juli 1952 på Tømmerhol) var ordfører i Østre Toten i periodene 1911-13 og 1926-28. Fodstad representerte Bondepartiet, i hans første ordførerperiode under navnet "Næringspartiets liste".

Fodstad var sønn av *Martinius Rogneby* på Fostad og *Petra* f. *Hveem*. Etter middelskolen arbeidde han tre år som kontorist i Tønsberg. I 1899 ble han gift med *Petra Tømmerhol*, og tre år seinere tok de over hennes farsgard.

I 1907 kom Fodstad inn i herredsstyret, der han satt fram til 1928, riktignok bare som første varamann i perioden 1922-25. Fodstad hadde også flere andre kommunale verv; blant annet var han formann i ligningsmemnda og overligningsnemnda.

## Referanser


## Litteratur
* Gjørvad, O. (red.): *Totens bygdebok II*, s. 43.
* Opplandsarkivets avskrift av kommunevalgresultater
Oksidasjonsmiddel

**Oksidasjonsmiddel** er et stoff som oksiderer et annet, og da selv blir redusert.

## Vanlige oksidasjonsmidler
Oksygen er et oksidasjonsmiddel. Andre vanlige oksidasjonsmiddel er:
*Hypokloritt
*Jod og andre halogener
*Kloritt, klorat, perklorat og andre tilsvarende halogenforbindelser
*Permanganat-salter
*Ammoniumcerium(IV)nitrat og relaterte Cerium(IV) forbindelser
*Heksavalente kromforbindelser som kromsyre, Pyridiniumklorkromat (PCC) og kromat/dikromat forbindelser
*Peroksid-forbindelser
*Tollen's reagens
*Sulfoksider
*Persvovelsyre
*Ozon
*Osmiumtetroksid (OsO4)
*Salpetersyre
*Dinitrogenoksid (N2O)
*kaliumnitrat(KNO3)

## Se også
*Reduksjonsmiddel
*Organisk oksidasjon
Våre venner kinesarane

***Våre venner kinesarane*** er en bok fra 2007 av Are Kalvø. Boka er en reiseskildring, en samtidsskildring og en ironisk-ambivalent hyllest til kinarestauranter i Norge. 

Forfatteren reiser rundt i landet for å spise på minst en kinerestaurant i hver kommune som har slike.  
Kalvø har gitt alle kinarestaurantene terningkast etter hygge og matkvalitet. Samtlige restauranter fikk seks fordi, som Kalvø sa på talkshowet Grosvold, skal boka være koselig.
Reduksjonsmiddel

Et **reduksjonsmiddel** er et stoff som reduserer et annet, og da selv blir oksidert.

## Vanlige reduksjonsmidler
*Karbon
*Karbonmonoksid
*Maursyre
*Oksalsyre
*Hydrazin
*Sulfitt
Roald Jensen (pedagog)

**Leif Roald Jensen** (1951–2024) var en norsk høgskolelektor, senere dosent og sakprosaforfatter. Han arbeidet ved senter for kompetanseutvikling, Høgskolen i Østfold, avdeling for lærerutdanning på Remmen i Halden, hvor han begynte i 2002 etter å ha vært spesialpedagogisk konsulent og avdelingsleder ved Statlig spesialpedagogisk kompetansesenter. Jensen var utdannet lærer med spesialpedagogikk og hadde erfaring både fra vanlig skole og spesialskole. Ved Høgskolen i Østfold har han ansvar for studier i pedagogikk og spesialpedagogikk. Han var prosjektleder for forskningsprosjektet «Læring og vurdering», som publiserte delrapport 1 i 2008.

## Bibliografi

* Roald Jensen: *Tilpasset opplæring i en lærende skole: Om utvikling av læringsmiljøet*. Læringsforlaget 2006. 

## Referanser


## Eksterne lenker
* Biografi hos HiØ
Cerura erminea

***Cerura erminea*** er en sommerfugl som tilhører familien tannspinnere (Notodontidae). Den ligner sterkt på slektningen stor gaffelstjert (*Cerura vinula*), men gir et hvitere inntrykk. Den forekommer ikke i Norge, men har nylig kolonisert sørkysten av Finland.
## Utseende
En middels stor (vingespenn 45 – 71&nbsp;mm), kraftig, hvit spinner med svarte tegninger. Den ligner sterkt på slektningen stor gaffelstjert (*Cerura vinula*), men grunnfargen virker renere hvit, og bakkroppens overside er for det meste svart, ikke lysegrå. **Hodet** er middels stort, tett kledt med hvite, ullaktige hår. Antennene er fjærformede hos hannen, smalt fjærformede hos hunnen, smalere i den ytterste delen. **Brystet** er tett kledt med ullaktige, hvite hår, med åtte små, svarte flekker. **Bakkroppen** er lysegrå på det fremste leddet og i en smal stripe langs midten av ryggen, ellers for det meste svart på oversiden. De tre ytterste leddene er skittenhvite. **Forvingen** er avlang, avrundet trekantet uten "tann" ved bakkanten, hvit med små, svarte flekker og V-formede tegninger. **Bakvingen** er hvit, tverr-årene nær roten og en serie små flekker langs ytterkanten er mørke. Larven er grønn på buken og på sidene, brun på ryggen. Som hos andre gaffelstjerter har den en spisse pukkel på det tredje kroppsleddet og et gaffelformet vedheng på det siste leddet. Den skiller seg fra larven til stor gaffelstjert ved at den har en hvit flekk omtrent midt på siden, og på at de falske øynene over hodet er mindre tydelige.

## Levevis
Larvene lever på ulike poppel-arter og osp (*Populus* spp.). De voksne spinnerne flyr om natten i juni – juli, og hannene kommer gjerne til lys. Når larven er utvokst i august, kryper den ned fra vertstreet og spinner seg inn i en ganske hard kokong, gjerne i en barksprekk ved foten av treet. Den forvandler seg til en puppe, som overvintrer, av og til to ganger, før den klekkes.

## Utbredelse
*Cerura erminea* lever i Mellom-Europa og videre østover gjennom Russland til Øst-Sibir og Korea. Den mangler i middelhavsområdet og Skandinavia, men de siste årene har en liten bestand etablert seg langs sørkysten av Finland.
## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
## Eksterne lenker
*